Πυριλάμπης

Ο Πυριλάμπης ήταν αρχαίος Αθηναίος πολιτικός και πατριός του φιλοσόφου Πλάτωνα. Οι ημερομηνίες γέννησης και θανάτου του είναι άγνωστες, αλλά σύμφωνα με εκτιμήσεις της ιστορικού Debra Nails, πρέπει να γεννήθηκε μετά το 480 π.Χ. και να πέθανε πριν από το 413 π.Χ. D. Nails, "Pyrilampes", 257–258

Ο Πυριλάμπης είχε υπηρετήσει πολλές φορές ως πρεσβευτής στη περσική αυλή και ήταν φίλος του Περικλή. Πλάτων, Χαρμίδης, 158a, Πλούταρχος, Περικλής, IV Τραυματίστηκε στη μάχη του Δηλίου το 424 π.Χ., όταν ήταν περίπου πενήντα ετών. D. Nails, "Pyrilampes", 258 Ο Πυριλάμπης εξέτρεφε και επεδείκνυε παγώνια, σπάνια δώρα που λάμβανε από τον Μεγάλο Βασιλέα. Ο Πλούταρχος αναφέρει πως είχε κατηγορηθεί ότι χρησιμοποιούσε τα παγώνια του για να προξενεύει ελεύθερες γυναίκες για τον Περικλή. Πλούταρχος, Περικλής, IV

Ο Πυριλάμπης φέρεται να παντρεύτηκε την πρώτη του σύζυγο στα τέλη της δεκαετίας του 440.  Είχε έναν γιο από αυτόν τον γάμο, τον Δήμο, ο οποίος ήταν διάσημος για την ομορφιά του. Πλάτων, Γοργίας, 481 d και 513b, Αριστοφάνης, Σφήκες, 97 Περίπου το 423 π.Χ., ο Πυριλάμπης χήρεψε και έτσι ήταν ελεύθερος να παντρευτεί την ανιψιά του, τη Περικτιόνη, μητέρα του Πλάτωνα. Η Περικτιόνη γέννησε τον δεύτερο γιο του Πυριλάμπη, τον Αντίφωνο, τον ετεροθαλή αδελφό του Πλάτωνα, ο οποίος αναφέρεται στον διάλογο του Παρμενίδη, όπου λέγεται ότι εγκατέλειψε τη φιλοσοφία για να αφιερώσει τον μεγαλύτερο μέρος του χρόνου του σε άλογα. Πλάτων, Παρμενίδης, 126c

 Αναφορές 

Βιβλιογραφία


Κατηγορία:Αρχαίοι Αθηναίοι